Bianca Castafiore ye una cantatriz d'opera italiana conoixida internacionalment como O Reisenyor milanés. A Castafiore viacha acompanyada d'a suya secretaria Irma y d'o suyo pianista Igor Wagner. Por un regular, qui son a o suyo costau, mas que mas o Capitán Haddock, no aprecian as qualidatz d'o suyo canto, feito que a ella pareixe importar-le igual. Bianca Castafiore pareixe estar inamorada platonicament d'o Capitán Haddock, encara que nunca no consigue pronunciar bien o suyo nombre (Harrock, Karpock, Kodak...).